stanford-oval/wikipedia huggingface dataset:
זכויות להט"ב באיסלנד
תנאי מחיה

איסלנד מכונה לעיתים קרובות כאחת המדינות הידידותיות ביותר ללהט"ב בעולם. למרות האנטיפתיה הציבורית נגד להט"ב שהייתה גבוה עד שנות ה-80, הקבלה עלתה בצורה משמעותית מאז. מספר תושבי הלהט"ב האיסלנדים המוקדמים ביותר אשר הכריזו על נטייתם החד-מינית בפומבי כוללים את הורדור טורפאסון ואנה קריסטיג'אנסדוטיג, אשר התמודדו בתחילה עם אפליה ולעג ציבוריים. למרות אוכלוסייתה המצומצמת, לאיסלנד ישנה סצנת להט"ב גלויה, במיוחד בבירה רייקיאוויק, בה ישנם ברים הומוסקסואלים ובתי קפה, ומספר מקומות עם קהל מעורב של הומוסקסואלים והטרוסקסואלים.
מצעדי גאווה באיסלנד מתקיימים בדרך כלל בחודשי אוגוסט והם בין האירועים השנתיים הגדולים ביותר של המדינה. בשנת 2015, כ-100,000 השתתפו בציון המצעד של רייקיאוויק, המהווים כ-30% מאוכלוסיית איסלנד. בשנת 2016, נשיא איסלנד, גודני יוהאנסון השתתף במצעד רייקיאוויק, מה שהפך אותו לנשיא הראשון אשר משתתף במצעד גאווה ברחבי העולם.
ארגון הלהט"ב האיסלנדי הוותיק ביותר הקיים הוא "Samtökin '78", שהוקם בשנת 1978. חבריו ארגנו את ההפגנות הפומביות הראשונות מטעמו בשנת 1982, בתמיכת אגודות אחיות בדנמרק, שוודיה ונורווגיה. במהלך שנות ה-80 של המאה ה-20 נקלעה איסלנד ללחץ ניכר מצד מדינות נורדיות אחרות לשפר את תנאי החיים של תושבי להט"ב באזורה ולהעביר חקיקה נגד אפליה. בשנת 1984, המועצה הנורדית דחקה במדינות החברות בה לשים קץ לאפליה נגד הומואים ולסביות. במהלך השנים הבאות, החלו קבוצות ופעילים להט"ב להיכנס לעיני הציבור ולהעלות את המודעות למטרה ולתנועתם. עם נראות רבה יותר, הגישות החברתיות החלו להתפתח ולהיות יותר מקבלות וסובלניות.
איסלנד מוגדרת לאורך השנים כמקום בטוח מאוד לאזרחי ותיירי להט"ב, בעוד המדינה רשומה ב-"עשרת היעדים המובילים לחתונה הומוסקסואלית" מאת לונלי פלאנט.
טבלת סיכום

| --- | --- |
פעילות הומוסקסואלית חוקית:  (מאז 1940)
גיל הסכמה שווה לזוגות הטרוסקסואלים (15):  (מאז 1992)
חוקים נגד אפליה בתעסוקה:  (מאז 2018)
חוקים נגד אפליה במתן סחורות ושירותים:  (מאז 1996)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 1996)
חוקים נגד אפליה הכוללים זהות מגדרית, ביטוי מגדרי ומאפייני מין:  (מאז 2014 עבור זהות מגדרית, מאז 2018 עבור ביטוי מגדרי ומאפייני מין)
נישואים חד מיניים:  (מאז 2010)
הכרה בזוגיות חד מינית (איחוד אזרחי, נישואי חוזה, ידועים בציבור):  (מאז 1996)
הורות אוטומטית בתעודות לידה לילדים לזוגות חד מיניים:  (מאז 2006)
אימוץ משותף של זוגות חד מיניים:  (מאז 2006)
אימוץ ילד חורג על ידי זוגות חד מיניים:  (מאז 2000)
לסביות, הומואים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
זכות לשינוי מגדר בחוק:  (על בסיס הגדרה עצמית ללא חיוב התערבויות רפואיות כלל מאז 2020)
הכרה במגדר שלישי:  (מאז 2020)
קטינים אינטרסקסים מוגנים מפני פרוצדורות כירורגיות פולשניות:  (הצעת חוק מקורית לאיסור הוצעה בשנת 2019 אך השמיטה את האיסור לבסוף)
גישה להפריה חוץ-גופית לזוגות לסביות:  (מאז 2006)
טיפולי המרה אסורים בחוק:  (מאז 2023)
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם: / (לאחר 4 חודשי דחייה מאז 2022)
טיאניולונג

| טיאניולונג |
| --- | --- |
 
תקופה
יורה עליון 158.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
משפחה:: הטרודונטוזאוריים
סוג:: טיאניולונג
מין:: Tianyulong confuciusi
שם מדעי
 Tianyulong

טיאניולונג (שם מדעי: Tianyulong; משמעות שמו: מהמילה "tiānyǔlóng", שמו של מוזיאון הטבע של שאנדונג טיאניו, בו נמצאים הממצאים של הדינוזאור) הוא סוג של דינוזאור ממשפחת ההטרודונטוזאוריים, אשר התקיים במשך היורה העליון שלפני 158.5 מיליון שנה מזמננו בסין.
דינוזאור זה התגלה בתצורות טיאג'ישאן (אנ') בליאונינג שבצפון סין בשלד כמעט שלם שאורכו הגיע ל-70 ס"מ. המבנה שלו הזכיר מעט את ההטרודונטוזאורוס מדרום אפריקה אך הוא היה שונה במספר מאפיינים, ביניהם בראשו הגדול וזנבו וגפיו האחוריות הארוכים, בעוד הצוואר והגפיים הקדמיות היו קצרות ביחס למשפחתו. עקב מבנה שיניו שכללו ניבים מגודלים ושיניים אחוריות חדות, משערים שהיה אוכל כל.
דינוזאור זה היה בעל זקיקים בולטים מהעור של גבו, צווארו וזנבו מה שמעיד כנראה על כך שכוסה בנוצות.
גידול נוצות או זקיקי שיער אלה נדירים יחסית אצל בעלי אגן דמוי עוף ונפוצים יותר אצל התרופודים הקטנים, שגם הם נמצאו לאורך חפירות בסין. עם זאת כמה חוקרים סוברים שהגידול היה של שיער כשל כמה פטרוזאורים או אף בקשקשים שצמחו על עורם של כמה זאורופודים.
חוליאן סראטי

| --- | --- |
אין תמונה חופשית
 לידה:  26 בינואר 1998 (בן 26) לה פלאטה, ארגנטינה 
 מדינה:  ארגנטינה ארגנטינה
 תקופת הפעילות:  מ-2014 
 עיסוק:  שחקן
 פרופיל ב-IMDb
 
חוליאן סראטי (בספרדית: Julián Cerati; נולד ב-26 בינואר 1998) הוא שחקן ארגנטינאי.
ביוגרפיה

סראטי נולד בשנת 1998. בשנת 2017 החלה קריירת המשחק שלו. תפקידו הראשון היה בסדרת הטלוויזיה הארגנטינאית "Once" (אנ'), ששודרה בערוץ דיסני XD, בה גילם את דמותו של פליפה אראגון במשך שלוש עונות.
בשנת 2020 נבחר סראטי לגלם את דמותו של רוקו בדרמת הנעורים הקולומביאנית "Noobees" (אנ'), ששודרה בערוץ ניקלודיאון.
בשנת 2022 החל לשחק לצד מישל בראון בסדרת הדרמה והמתח הקולומביאנית "הלב המסומן" מבית נטפליקס, את דמותו של תומאס גומז.
החל מפברואר 2023 מופיע סראטי בסדרה "הפעם הראשונה" מבית נטפליקס.
פילמוגרפיה > טלוויזיה

| שנה | סדרה/סרט | תפקיד | הערות |
| --- | --- | --- | --- |
| 2017–2019 | Once | פליפה אראגון |  |
| 2019 | Ando Cantando | לוצ'ו |  |
| 2020 | Noobees | רוקו |  |
| 2020 | גם כן קוסם | סמואל |  |
| 2020 | גם כן חג מולד |  |  |
| 2022–2023 | הלב המסומן (אנ') | תומאס גומז | 20 פרקים |
| 2023 | Freeks (ספ') | אוליסס |  |
| 2023 | הפעם הראשונה |  |  |
פילמוגרפיה > קולנוע

| שנה | סרט | תפקיד |
| --- | --- | --- |
| 2021 | Misfit | ניקו |
ורדניס

| --- | --- |
ורדניס בחורף
ורדניס בחורף
 מדינה:  ארמניה ארמניה
 מחוז:  גחארקוניק
 שפה רשמית:  ארמנית 
 תאריך ייסוד:  1830 
 שטח:  8.52 קמ"ר
 גובה:  1,943 מטרים
 אוכלוסייה:  ‏
  ‑ בעיר:  14,500 (2012)
 קואורדינטות:  40°11′N 45°43′E﻿ / ﻿40.18°N 45.72°E﻿ / 40.18; 45.72 
 אזור זמן:  UTC+04:00
  מפת מיקום  מפה מפורטת   (למפת ארמניה מוגדלת) ירוואן קפאן הרזדאן ואראשאפאט גיומרי ונדזור איג'באן אלאוורדי ימת סוואן  גאורגיה גאורגיה אזרבייג'ן נחצ'יבאן (אזרבייג'ן)  איראן טורקיהורדניס(למפת ארמניה רגילה) ירוואן קפאן הרזדאן ואראשאפאט גיומרי ונדזור איג'באן אלאוורדי ימת סוואן  גאורגיה גאורגיה אזרבייג'ן נחצ'יבאן (אזרבייג'ן)  איראן טורקיהורדניס  he tabBackground:;tabBorder:#aaa;defaultTab:0;
 
ורדניס (בארמנית: Վարդենիս, בעבר נקראה גם: Vasakashen, Voskeshen, Basargechar) היא עיר בקצה הדרום-מזרחי של מחוז גחארקוניק בארמניה, 5 קילומטרים מימת סוואן.
מספר תושבי העיר מוערך (נכון ל-2012) בכ-14,844. עד 1988 האוכלוסייה בעיר הייתה מגוונת, וכללה גם מיעוט אזרי גדול. אולם מלחמת נגורנו קרבאך גרמה להחלפת האוכלוסייה האזרית בארמניים. אוכלוסיית העיר עברה ירידה חדה, בעיקר בעקבות הגירה פנימית של צעירים לערים גדולות, כך שבין השנים 1996-2001 עזבו את העיר יותר מ-2,250 תושבים.
כלכלה וגאוגרפיה

כלכלת העיר, שספגה פגיעה קשה בעקבות מלחמת נגורנו קרבאך, מבוססת בעיקר על תעשייה קלה, חקלאות ומכרות. בין השאר נכרים במכרה הנמצא כ-20 ק"מ מהעיר זהב, נחושת, פלוטוניום ואף אבני חן.
העיר הממוקמת בגובה רב, משופעת בגשמים, ונהר מסריק (Masrik) עובר בצפון העיר. הטמפרטורה הממוצעת בחורף היא 6- צלזיוס, ובמרבית הימים הטמפרטורה היא מתחת לאפס. הטמפרטורה המינימלית בקיץ היא 16 מעלות והמקסימלית 35 מעלות.
ז'ול ביאנקי

ז'ול לוסיאן אנדרה ביאנקי (בצרפתית: Jules Lucien André Bianchi, ‏3 באוגוסט 1989 – 17 ביולי 2015) היה נהג מרוצים צרפתי, שהתחרה במשך שתי עונות עבור קבוצת מרוסיה באליפות הפורמולה 1.
ב-5 באוקטובר 2014, במהלך גרנד פרי יפן, איבד שליטה במכוניתו בתנאי כביש רטובים מאוד. הוא פגע עם רכבו ברכב שירות שעמד לצד המסלול וסבל מפגיעה מוחית. הוא פונה לבית החולים, שם הורדם והונשם. הוא נשאר בתרדמת עד למותו ב-17 ביולי 2015.
קריירת מרוצים

ביאנקי נולד בניס, צרפת ונחשף לעולם הספורט המוטורי מגיל צעיר מאוד כאשר אביו ניהל מסלול קארטינג. סבו, מאורו ביאנקי, היה נהג מרוצים שהתחרה במהלך שנות השישים במרוצי גרנד טורינג, ואף לקח חלק בשלושה מרוצי גרנד פרי, שהתקיימו מחוץ לסבב האליפות בעונת 1961. ביאנקי נקרא גם על דודו, לוסיאן ביאנקי, שלקח חלק ב-19 מרוצי גרנד פרי בין השנים 1959 – 1968.
בשנת 2007 עבר מקארטינג למרוצי מכוניות חד-מושביות, והתחרה באליפות הפורמולה רנו 2.0 הצרפתית. הוא ניצח ב-5 מרוצים וזכה באליפות. לקראת עונת 2008 הצטרף לקבוצת ART, והתחרה באליפות הפורמולה 3 האירופאית. את עונת הבכורה סיים במקום השלישי. בעונתו השנייה בסבב השיג שמונה ניצחונות, והבטיח את הזכייה באליפות כשנתר עוד סבב מרוצים אחד.
בשנת 2010 נשאר בקבוצת ART, אך עבר להתחרות בסבב ה-GP2, ובמקביל לקח חלק גם בסבב ה-GP2 האסייתי. את העונה סיים במקום השלישי. בסבב האסייתי התחרה בשלושה מתוך ארבעה סבבים, וסיים במקום השמיני. בעונתו השנייה סיים במקום השלישי באליפות המרכזית, ובמקום השני בסבב האסייתי, אף על פי שהתחרה רק בארבעה מרוצים מתוך שמונה.
בעונת 2012 עבר להתחרות עבור קבוצת Tech 1 Racing באליפות הפורמולה רנו 3.5. במהלך העונה ניצח שלושה מרוצים, בדיוק כמו רובין פרינס, יריבו המרכזי לתואר. במרוץ סיום העונה נאלץ לפרוש, וסיים את העונה במקום השני.
קריירת מרוצים > פורמולה 1

בתחילת דצמבר 2009 נבחן ביאנקי, על ידי קבוצת פרארי יחד עם נהגים צעירים נוספים בימי מבחן במסלול המרוצים בחרס. ביצועיו במבחנים הובילו את פרארי להחתים אותו כנהג הראשון באקדמיה של הקבוצה. לקראת עונת 2011 הוחתם כנהג משלים בקבוצת פרארי. במסגרת תפקידו השתתף בנסיעות המבחן של הקבוצה באבו דאבי ובמסלול פיוראנו. לאחר עונה בתפקיד הושאל כנהג מבחן לקבוצת סהרה פורס אינדיה.
שבועיים וחצי לפני פתיחת עונת 2013 הוחתם כנהג בקבוצת מרוסיה. בגרנד פרי אוסטרליה, מרוץ הפתיחה של העונה דורג במקום ה-19. כבר בהקפה הראשונה הצליח לעקוף את פסטור מלדונדו ודניאל ריקארדו. את המרוץ סיים במקום ה-15. במרוץ הבא שנערך במלזיה סיים במקום ה-13, ההישג הטוב בעונה. במהלך העונה הצליח לסיים 16 מתוך 19 מרוצים, אך לא צבר נקודות. לקראת סיום העונה הוארך חוזהו בקבוצה לשנה נוספת. בגרנד פרי מונקו, המרוץ השישי בעונה, הצליח לצבור את הנקודות הראשונות בקריירה האישית והראשונות של קבוצת מרוסיה באליפות, כשסיים את המרוץ במקום התשיעי. ב-2 באוקטובר התראיין ביאנקי והרכיז על עצמו כ"מוכן" להיות נהג בקבוצת פרארי, כמחליפו של פרננדו אלונסו, אם יעזוב בסוף העונה.
התאונה בגרנד פרי יפן

גרנד פרי יפן נערך ב-5 באוקטובר 2014 תחת תנאים קשים שנגרמו כתוצאה מסופה טרופית. בהקפה ה-43 של המרוץ איבד ביאנקי שליטה על רכבו שהחליק לאזור המילוט בפניית דאנלופ (פנייה מס' 7). הוא התנגש בעגורן שעמד בצד המסלול והיה עסוק בפינוי רכבו של אדריאן סוטיל, שאיבד שליטה באותו המקום הקפה אחת קודם לכן. הצד השמאלי של מכוניתו התנגש בעוצמה בעגורן באופן שפגע במסגרת הבטיחת של המכונית. המרוץ נעצר ולואיס המילטון הוכרז כמנצח. ביאנקי נותר ללא הכרה ולא הגיב לקריאות בקשר הקבוצתי ולמארשלים שהגיעו למקום התאונה. הוא טופל במקום לפני שנלקח למרכז הטיפול הרפואי הצמוד למסלול. בשל תנאי מזג האוויר הקשים לא התאפשר פינוי באמצעות מסוק והוא הוסע לבית החולים באמבולנס תחת ליווי משטרתי, נסיעה למרחק של 15 קילומטר שנמשכה 32 דקות. אל בית החולים הגיע כשהוא במצב קריטי עם פגיעה בראשו. הוא עבר ניתוח בראשו ולאחר מכן הועבר להמשך טיפול במחלקת טיפול נמרץ.
לאחר הניתוח נותר ביאנקי במצב קשה אך יציב והוא הורדם והונשם. מצבו הוגדר "נואש" והרופאים ציינו שעצם העובדה שניצל מהווה נס רפואי. במהלך חודש נובמבר הוצא מהתרדמת המלאכותית בה היה שרוי והחל לנשום בכוחות עצמו. בהמשך לא חל שיפור כלשהו במצבו והוא נותר חסר הכרה. ב-17 ביולי 2015 נפטר בגיל 25.
הלווייתו נערכה ארבעה ימים לאחר מכן בקתדרלת רפרט הקדושה בניס, צרפת. גופתו נשרפה והאפר נטמן בבית הקברות של מונטה קרלו. בטקס הלוויה השתתפו נהגים מרוץ רבים ביניהם אלן פרוסט, אלן מקניש, סבסטיאן פטל, לואיס המילטון, ולטרי בוטאס, ניקו רוזברג, ז'אן-אריק ורן ופליפה מאסה. במאי 2016 הכריזה משפחתו על הכוונה לנקוט בצעדים משפטיים כנגד FIA, קבוצת מרוסיה וברני אקלסטון.
חקירת התאונה והשלכותיה

בעקבות התאונה הקשה פתחה FIA בחקירה לבירור נסיבות התאונה והנהיגה מספר שינויים בכללי הבטיחות. המסקנות הראשונות הוצגו במסיבת עיתונאים שנערכה לפני גרנד פרי רוסיה. בהודעה נמסר, בין היתר, כי ביאנקי האט בכניסה לפנייה מספר 7, אך לא נמסר באיזה מהירות אירעה התאונה. בנוסף, נטען כי התארכות הנסיעה לבית החולים באמבולנס ולא במסוק הייתה חסרת השפעה על מצב הפציעה. FIA חשפה כי היא נמצאת בתהליך בחינה מתמשך של אמצעי הגנה שיסגרו את תא הנהג ויגנו עליו מפני פגיעות אפשריות ויסייעו לבלום בצורה מהירה יותר מכוניות שנכנסות לסכנת התרסקות. החל מהגרנד פרי הרוסי הוכנסה לשימוש מכונית בטיחות וירטואלית (VSC), בדומה למערכת Slow Zone בה נעשה שימוש במרוצי הלה-מאן. הסימון להפעלת המערכת מופיע לצידי המסלול ועל ההגה של הנהגים. במהלך הפעלתה אסור לנהגים לבצע עקיפות.
שבוע לאחר מכן פנתה FIA לכל הקבוצות בבקשה שיעבירו כל מידע שיש ברשותם לגבי התאונה לפאנל מיוחד שהוקם על מנת לחקור את התאונה. הפאנל שהורכב מנהגי עבר ובעלי קבוצות. צוות החקירה הציג את ממצאיו ארבעה שבועות לאחר מכן וקבע כי לא נמצא גורם אחד מרכזי לתאונה. השילוב של תנאי מסלול קשים, מהירות הנסיעה ונוכחות המנוף בצידי המסלול הובילו לתוצאה הקשה. הדו"ח הצביע על כשל במערכת בלימת החירום האוטומטית ברכב שלא הופעלה. בנוסף, המליץ הדו"ח על מספר שינויים בבטיחות בעת טיפול ברכבים פגועים על המסלול או בצידו. בשנת 2018 הוסף מכשיר ההיילו (Halo) לכל מכוניות הפורמולה 1, מכשיר זה נועד להגן על ראשי הנהגים מגלגלים ,חלקי מכוניות ופגיעות ראש אפשריות מתאונות.
הוקרה והנצחה

ז'או טוד, נשיא הפדרציה הבינלאומית לרכב (FIA), הכריז לאחר מותו של ביאנקי כי המספר 17 יופרש ונהגים לא יוכלו להשתמש בו, כהוקרה לזכרו של ביאנקי. איגוד נהגי הגרנד פרי הכריז כי הוא חש אחראי "לעולם לא להתפשר על קידום נושא הבטיחות".
גרנד פרי רוסיה, שהתקיים שבוע לאחר הפציעה, נפתח על ידי הנהגים בדקת דומייה לכבודו של ביאנקי. קבוצת מרוסיה החתימה את אלכסנדר רוסי כמחליף לביאנקי, אך לבסוף בחרה להתחרות במרוץ עם מכונית אחת בלבד. דקת דומיה נוספת התקיימה בתחילת גרנד פרי הונגריה בשנת 2015, שהתקיים לאחר מותו בנוכחות בני משפחתו. סבסטיאן פטל, מנצח המרוץ, הקדיש את הניצחון לביאנקי. כמוהו עשו גם דניאיל קוויט ודניאל ריקארדו, שסיימו על הפודיום.
בדצמבר 2015 הודיעה משפחתו של ביאנקי על הקמת קרן מיוחדת לזכרו של בנם שתתמוך ותקדם נהגים צעירים. הקרן מוכרת מזכרות וציוד עם הלוגו JB17 ומענינקה חסויות לאירועים. בין תומכי הקרן נמצא אלבר השני, נסיך מונקו.
רחוב The Rue du Sapin, הרחוב בו שוכן אצטדיון אליאנץ ריביירה, מגשרה הביתי של קבוצת הכדורגל של ניס שינה את שמו ונקרא על שם ביאנקי במהלך שנת 2016.
שארל לקלר, שהיה בן חסותו של ביאנקי, התחרה בגרנד פרי מונקו בשנת 2019 עם קסדה בעיצוב מיוחד כמחווה לביאנקי.
הערות שוליים

↑  INTERVIEW: The Next Big Thing: Ferrari’s Jules Bianchi, Skidmark.com, 5 October 2014
↑  Marussia F1 team drops driver Luiz Razia, hires Jules Bianchi, Autoweek, 1 March 2013
↑  Bianchi to step up to GP2 with ART, Autosport, 12 October 2009
↑  Point standings: Formula Renault 3.5 World Series - Season 2012
↑  Bianchi signs long-term Ferrari deal, Autosport, 2 December 2009
↑  Ferrari confirms Bianchi as 2011 tester, Autosport, 11 November 2010
↑  Jules Bianchi joins Force India F1 team as reserve driver, Autosport, 27 January 2012
↑  Jules Nianchi to Race, 1 March 2013
↑  Jules Bianchi relishing first night race, NBS Sports, 15 September 2013
↑  Jules Bianchi will remain with the Marussia Formula 1 team for 2014, Autosport, 3 October 2013
↑  Monaco GP: Nico Rosberg beats Lewis Hamilton and gets points lead, Autosport, 25 May 2014
↑  Jules Bianchi 'ready' if Fernando Alonso leaves Ferrari F1 team, Autosport, 2 October 2014
↑  F1 to make key changes after Bianchi smash, Bangkok Post, 11 October 2014
↑  F1 driver Jules Bianchi injured after crash in Japan – reaction as it happened, The Guardian, 21 February 2018
↑  Jules Bianchi: Injured Formula 1 driver 'out of coma', BBC, 19 November 2014
↑  Jules Bianchi dies at age 25, his family confirms, BBC, 17 July 2015
↑  Formula 1 community pays its last respects to Jules Bianchi, Autosport, 21 July 2015
↑  Jules Bianchi: Late F1 driver's family sue over 'avoidable' death, BBC, 26 May 2016
↑  FIA breaks silence on Bianchi accident - Considering ways to slow cars in crash zones, Motorsport.com, 10 October 2014
↑  Jules Bianchi: Ross Brawn included on FIA accident panel, BBC, 20 October 2014
↑  Jules Bianchi: Key findings from FIA's crash report, BBC, 3 December 2014
↑  The FIA will retire Jules Bianchi's number 17 from Formula 1, Autosport, 20 July 2015
↑  Jules Bianchi death: F1 must 'never relent in improving safety', BBC, 19 July 2015
↑  Historic win for Mercedes in Russia overshadowed by Bianchi tribute, The Circuit, 12 October 2014
↑  Chilton to be Marussia's sole entrant in Russia, Formula 1.com, 10 October 2014
↑  Jules Bianchi family make brave appearance at Hungarian Grand Prix as F1 observes minute silence to pay tribute to Frenchman, Daily Mail, 26 July 2015
↑    Luke Brown, ‏Hungarian Grand Prix 2015 - as it happened: Vettel wins to go level with Ayrton Senna, as Hamilton finishes 6th, The Telegraph, 26 July 2015
↑  Philippe Bianchi to create foundation in memory of Jules, F1i.com, 23 December 2015
↑  Jules Bianchi has street named after him in Nice, Crash.net
| --- | --- |
בקרת זהויות :  BnF: cb161846620 (data)  GND: 1140437348  ISNI: 0000 0000 7754 5448  SUDOC: 18740495X  VIAF: 107607694   WorldCat (עם VIAF): 107607694 
ביאנקי בגרנד פרי מלזיה (2013)
חינוך פורמלי

בית הספר חביב בראשון לציון
חינוך פורמלי הוא כינוי לצורת הלימוד הנפוצה בבתי ספר. זאת בניגוד לחינוך בלתי פורמלי. בצורת חינוך זו, הדמות המרכזית האחראית על חינוך התלמידים היא המורה.
מאפיינים מקובלים של החינוך הפורמלי הקיימים ברוב בתי־הספר, בניגוד לחינוך הבלתי-פורמלי, הם התייחסות מרובה לדמות הסמכות של המורה, שמירה על משמעת וסדר, שימוש בציונים ובשיטות הערכה פורמליות כדרך להערכת התלמידים, ועוד, וזאת הן כחלק מהחינוך הערכי והן ככלי המאפשר את תהליך החינוך כולו.
חינוך פורמלי מודרני

בית הספר המודרני הוא לרוב מוסד גדול הפעיל בשעות הבוקר, ומכיל כיתות רבות, המחולקות לפי שנתונים (כלומר, כיתה הכוללת בני שנת לידה מסוימת). מחזורים אלו נקראים שכבות, המורכבות לרוב ממספר כיתות של בני אותו שנתון. כמו כן קיימת חלוקה לבתי ספר שונים, אף היא על פי גיל התלמידים (בית ספר יסודי, חטיבת ביניים, בית ספר תיכון, חטיבה עליונה, וכדומה).
במרבית בתי הספר בחינוך הפורמלי קיימת פורמליות משמעותית, המתבטאת בין היתר בשיטות הערכה פורמליות, ובשמירה על סדר ומשמעת ברורים (שעות לימוד לפיהן מחולקים מקצועות הלימוד, רישום תלמידים, ציונים מספריים ועוד). כחלק מהסדר נשמר מדרג תפקידים ברור, בו נמצאים התלמידים בעמדה בה הם נדרשים למלא מטלות הניתנות על ידי המורים, שבתורם מקבלים הנחיות מהנהלת בית הספר. הנוכחות בשיעור ומילוי המטלות נחשבים לחובה במרבית בתי הספר, ובאחרים נדרש מינימום השתתפות מהתלמיד.
מאפיינים אלו עשויים ליצור לעיתים דפוסים הדומים למאפייני הבירוקרטיה, למשל חוסר הזדהות של המורה עם מלאכת החינוך, יצירת הרגלה (דפוסי פעולה קבועים) ועוד.
תכונותיו הפורמליות של בית ספר המודרני, מביאות אותו להשתמש בהערכה ומדידה פורמליות על מנת לבדוק את רמת התלמידים בהבנת החומר הנלמד. ההערכה ניתנת לרוב כציונים מספריים, הניתנים באופן אישי לכל תלמיד, על בסיס הישגיו האישיים. הציונים נקבעים על פי מספר קטגוריות משתנות, שהעיקרית שבהן היא מבחן - שאלון לבדיקת ידע. התמריץ עבור תלמיד להשקיע בלימודיו הוא השאיפה לקבלת ציון גבוה. ציונים הם גם המדד העיקרי להערכת הצלחת בית הספר, ולכן העברת תוכנם של המקצועות הנלמדים - שהוא תחום ההערכה העיקרי של המבחנים - הופכת למטרה המרכזית לשמה פועל לעיתים קרובות בית הספר המודרני.
לבית הספר קיימת גם שאיפה משנית - לקיים פעילויות חינוכיות נוספות, שהדגש בהן אינו חומר הלימוד (פעילות לשם הנאה, סדנאות בנושאים הקשורים לתרבות וחברה, ועוד). כמו כן כל בית ספר מעצב במודע תפיסה חינוכית בקרב הסגל המחנך, הבאה לידי ביטוי בצורת ההתייחסות לתלמידים.
ערכי החינוך הפורמלי

החינוך במערכת החינוך הפורמלית מושפע מערכי החברה המודרנית כולה, ובתורו משפיע עליהם. מערכת קביעת הציונים, לדוגמה, נגזרת מהצורך של המשק החופשי בהערכה מוחלטת, סופית וניתנת לכימות של יכולותיהם של העובדים, ומנטייתם (אותם ספגו מהתרבות סביב) לרצות אך ורק בהישגיהם ובאושרם האישיים.[דרוש מקור][מפני ש...] השימוש בציונים מעצב תודעה של תחרות חברתית בעולם התלמידים, בה מתוגמל האדם על פי הישגיו האובייקטיביים, תודעה העשויה להגביר את מידת האינדיבידואליזם בחברה.
דוגמה אחרת היא יכולת בחירת מקצועות הלימוד, המתאפשר בעיקר בגילאים הגבוהים. המקצועות הרבים מהם יכול התלמיד לבחור נובעים מהדרישה החברתית בהתמקצעות (שכן תחומי העיסוק בחברה כולה הופכים למגוונים יותר ויותר ודורשים מיומנות גבוהה). בית הספר מושפע מתהליך זה ומשמר אותו, בכך שהוא מרגיל את התלמיד לחשיבה המתמקדת בתחום עיסוק מסוים.
אף על פי שמאפיינים אלו משותפים לרוב בתי הספר המודרניים, ישנם סוגים רבים של בתי ספר, המיישמים שיטות חינוך שונות (כדוגמת בית ספר דמוקרטי מול רגיל) ומקצועות שונים (כדוגמת החינוך המקצועי מול העיוני). בבתי הספר מופעלות שיטות חינוך מגוונות, הפועלות על פי עקרונות הנעה שונים של התלמידים, הקשורים להתנהלות הכללית של החברה.
עקרונות הנעה נפוצים בחינוך הפורמלי המודרני:[דרוש מקור]
בניית דמות מורה סמכותית, על ידי הבלטת פער הגילאים, שימוש בעונשים, התנהגות סמכותית וכדומה. כלי זה משקף ערכי חברה המבוססים על סמכות חזקה.
שימת דגש על ציוני התלמיד, ויצירת מערכת תגמולים וענישה המתבססת על שאיפתו להגדיל את מעמדו היחסי לעומת שאר התלמידים. על פי גישה זו ניתנת לתלמיד יכולת בחירה גבוהה, ולכל מעשה שלו מוצמד "תג מחיר" המתבטא בשינוי ציוניו. גישה זו מבטאת ערכי חברה אינדיבידואליים ותחרותיים.
יצירת יחס רגשי חיובי של התלמיד עם הלימודים, החומר הנלמד ועם בית הספר, על ידי יצירת מאפיינים משפחתיים, מערכת אמון עם המורה, פעילויות מהנות ועוד. גישה זו נובעת מערכי חברה הומניים.
שיתוף התלמידים בתהליכי החינוך, על ידי מנגנונים כמו מועצות תלמידים, שילוב בעיצוב מראה בית הספר ועוד. גישה זו נובעת מערכי חברה דמוקרטיים ושיתופיים.
לרוב נעשה שימוש בשילוב של ארבע הגישות או חלקן.
הוראה בחינוך הפורמלי

במסגרת החינוך הפורמלי המורה עוסק בשני תהליכים, המשולבים זה בזה: עיצוב הלמידה ועיצוב ההתנסות של הדור הבא. בתחום עיצוב הלמידה הנקרא הוראה, עוסק המורה בהעברת מידע לו זקוק התלמיד על מנת לתפקד בעולם (מתמטיקה, היסטוריה, מדע, דת, אומנות, שפה וכדומה). שיטות הלמידה משתנות מתרבות לתרבות, אך לרוב מדובר בהעברה ישירה של החומר הנלמד מהמורה לתלמיד, באמצעות כלים שונים (כדוגמת ספרי לימוד). בתחום עיצוב ההתנסות, הנקרא גם חינוך ערכי, מנסה המורה לעצב את תפיסותיו ותודעתו של התלמיד, במגוון דרכים (כגון הסבר לגבי צורת ההתנהגות הנאותה, ענישה ותגמול, קביעת מבנה הכיתה ועיצובה הפיזי, דוגמה אישית ועוד).
ביקורת על החינוך הפורמלי

מרכזיותו של החינוך הפורמלי עבור החברה האנושית, ותכונותיו השונות, הביא עם השנים לביקורת מצד גורמים רבים. קיימות ביקורות כלפי מוסד החינוך הפורמלי וכנגד הגישה הפונקציונליסטית עליה הוא מושתת, למשל יש המתארים את בית הספר כ"פס ייצור לתלמידים" או "בית חרושת לציונים". ביקורת אחרת מתארת את בית הספר כמוסד שאינו מתחשב בצורכי הפרט ובייחודיות של כל תלמיד. אחרים מבקרים את יעילות השיטה בהשגת מטרותיה הפנימיות. ביקורת נוספת מתארת את בית הספר כמקום דוגמטי, שמנסה להכניס את כל התלמידים לסד מחשבתי אחד.
כתוצאה מביקורת זו הוקמו ברחבי הארץ מספר מוסדות חינוך "פתוח", וכן מסגרות להכשרת מורים בחינוך מסוג זה (למשל במכללת דוד ילין ומכון כרם בירושלים). במקומות אלו מושם דגש על פיתוח הלמידה העצמית של התלמידים באמצעים שונים, וביטול המבחנים כמדד ליכולתו של התלמיד.
ראו גם

אוטודידקציה
מונחים בהערכה פורמלית
הערות שוליים

↑  סימא גרינבוים-גוטמן, [https://meyda.education.gov.il/files/hemed/hevrati/pama1.docx פדגוגיה חברתית וחינוך בלתי פורמלי 
כמענה לאתגרי החינוך במאה ה-21], באתר משרד החינוך
| --- | --- |
בקרת זהויות :  NKC: ph1233546 
תלמידים במסגרת החינוך הפורמלי. נהוג להשתמש בהצבעה כדי לבקש רשות דיבור במהלך השיעור.
וואגה וואגה

| --- | --- |

הרחוב הראשי של וואגה וואגה
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 שפה רשמית:  אנגלית
 תאריך ייסוד:  1829
 גובה:  147 מטרים
 אוכלוסייה:  ‏
  ‑ בעיר:  49,686 (10 באוגוסט 2021)
 קואורדינטות:  34°7′8″S 147°22′8″E﻿ / ﻿34.11889°S 147.36889°E﻿ / -34.11889; 147.36889
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןוואגה וואגה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןוואגה וואגה(למפת ניו סאות' ויילס רגילה) סידני ניוקאסל וולונגונג טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן וואגה וואגה(למפת ניו סאות' ויילס מוגדלת) סידני ניוקאסל וולונגונג טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן וואגה וואגה  he tabBackground:;tabBorder:#aaa;defaultTab:0;
וואגה וואגה (Wagga Wagga או באופן בלתי רשמי Wagga) היא עיר במדינת ניו סאות' ויילס שבאוסטרליה. העיר שוכנת על גדותיו של נהר מורומבידיגי (Murrumbidgee River), שהוא יובל של נהר מארי. אוכלוסיית העיר מנתה 46,913 תושבים במפקד 2011. זוהי העיר הגדולה ביותר בניו סאות' ויילס שאינה שוכנת לחוף ים והיא מרכז חקלאי, צבאי, וצומת דרכים חשובה באוסטרליה. העיר שוכנת באמצע הדרך בין שתי הערים הגדולות ביותר באוסטרליה, סידני ומלבורן.